De fleste af hendes roller var som tragiske kvindeskæbner, der ikke passede ind i eller ikke lod sig styre af hæmmende sociale normer, som i hendes første rolle i ''Afgrunden'' hvor hun spillede en kvinde, der valgte den passionerede kærlighed med cirkusartisten frem for det sikre liv med præstesønnen. Men Asta Nielsen spillede også komiske roller, og i ''[[Hamlet]]'' fra [[1921]] spillede hun hovedrollen, efter at have omskrevet Hamlet til en prinsesse, der af sin mor tvinges til at optræde som mand. Heraf følger Hamlets hemmelige forelskelse i Horatio og jalousi på Ofelia. Dronning Gertrude fremstilles som medskyldig i mordet på sin første mand; den gamle konges [[spøgelse]] ser man ikke noget til i filmen.<ref>{{cite web |last1=Gade |first1=Svend |last2=Schall |first2=Heinz |title=Hamlet |url=https://www.imdb.com/title/tt0012249/ |publisher=Art-Film GmbH |date=8. november 1921}}</ref>
Litteratur Kunst Kultur